Dette var en omkamp fra Super Bowl XXXVI mellom Patriots og Rams; Rams var da basert i St. Louis. Det var kun én spiller fra Super Bowl XXXVI som fremdeles var på et av lagenes spillerstall, Patriots' startende quarterback Tom Brady. Bill Belichick, Patriots' hovedtrener da de to sist møttes i et Super Bowl hadde samme stilling i denne kampen. Super Bowl LIII hadde en rekordstor aldersforskjell mellom lagenes startende quarterbacks og lagenes hovedtrener, med den 41 år gamle Brady mot 24 år gamle Jared Goff og den 66 år gamle Belichick mot 33 år gamle Sean McVay.